15. Fiji og Salomonøerne
B5-0616, 0620, 0629, 0636, 0640 og 0644/2000
Europa-Parlamentets beslutning om situationen på Fiji og Salomonøerne
Europa-Parlamentet,
A. der er alvorligt foruroliget over den politiske krise på Fiji efter et statskup den 19. maj 2000, som
førte til, at parlamentet blev suspenderet, at forfatningen blev ophævet, og at den demokratisk valgte
premierminister og præsidenten gik af, samt at Fijis hær indførte militær undtagelsestilstand den
29. maj 2000,
B. der henviser til, at der blev dannet en midlertidig civil regering på Fiji den 3. juli 2000 under den nye
premierminister Laisenia Qarase, idet militæret bevarede den udøvende myndighed,
C. der er dybt foruroliget over situationen for 27 gidsler, herunder den afsatte premierminister Mahendra
Chaudhry og andre ministre, som stadig tilbageholdes i parlamentskomplekset, eftersom hæren erklæ-
rede det som værende militær undtagelseszone den 2. juli 2000, og der er gentagne gange fremsat
trusler mod deres liv af kuplederen George Speight,
D. der er alvorligt foruroliget over de tiltagende spændinger mellem de indfødte fijianere og den indiske
befolkningsgruppe på Fiji og mellem de indfødte fijianere selv og over kuplederen George Speights
antiindiske udtalelser, som allerede har fået pøbelen til at ødelægge den indiske befolkningsgruppes
forretninger og fået tropper til at gøre oprør på Fijis næststørste ø, Vanua Levu,
E. der minder om, at Fiji allerede tidligere har været skueplads for et statskup, som blev ledet af oberst
Rabuka i 1987 af lignende grunde, og som forårsagede, at landet blev udelukket af Commonwealth i ti
år, og førte til, at Fijis indiske befolkningsgruppe i tusindvis forlod øen,
F. der bemærker, at multirace-forfatningen fra 1997 blev udformet med henblik på at løse de etniske
problemer på øerne, herunder jordspørgsmålet, og at denne forfatning blev enstemmigt vedtaget af
et etnisk fijianerdomineret parlament, og at høvdingenes storrråd gav den sin velsignelse,
G. der henviser til, at Salomonøerne også har været udsat for et kupforsøg på Guadalcanal den 5. juni
2000, som førte til, at den demokratisk valgte premierminister trådte tilbage, og at lov og orden brød
sammen,
H. der henviser til, at Salomonøernes parlament den 30. juni 2000 med 23 stemmer mod 21 valgte
oppositionslederen Mannasseh Sogavare til ny premierminister, og tilskynder Sogavare til at opfylde
sit tilsagn om at skabe national enhed og forsoning,
I. der gør opmærksom på den centrale rolle, der blev spillet af Den Paritetiske Forsamling AVS-EU’s
delegation til Salomonøerne, hvori deltog to medlemmer af Europa-Parlamentet, som mæglede mellem
de stridende parter og bidrog til at formindske spændingsniveauet,
J. der henviser til, at den igangværende konflikt på Salomonøerne mellem Malaita Eagle-styrkerne og
Guadalcanals Isatabu-befrielsesbevægelse også har rod i etniske spændinger og har bredt sig ud over
Honiare, med det resultat, at der er brudt nye kampe ud den 2. juli 2000, og at flere er blevet dræbt,
K. der bemærker, at Salomonøerne siden uafhængigheden fra Storbritannien i 1978 har prøvet at skabe
et parlamentarisk system for at samle et land med over tusind øer og 70 forskellige sprog,
L. der henviser til, at både Fiji og Salomonøerne er de sidste eksempler på etniske spændinger, som er
opstået i det sydlige Stillehav,
M. der henviser til de foranstaltninger, som blev vedtaget af Commonwealth på mødet i Commonwealths
aktionsgruppe på ministerplan i London den 6. juni 2000,C 121/398 DA 24.4.2001 De Europæiske Fællesskabers Tidende
Torsdag, den 6. juli 2000
1. fordømmer stærkt George Speights statskup og opløsningen af alle de demokratiske institutioner,
herunder af 1997-forfatningen, regeringen og parlamentet på Fiji;
2. opfordrer til, at alle de gidsler, som tilbageholdes af kuplederen George Speight på Fiji øjeblikkeligt
og betingelsesløst;
3. kræver, at de, der er inddraget i gidseltagningen, bringes for retten i overensstemmelse med interna-
tionale normer;
4. fordømmer stærkt vækkelsen af etniske spændinger og ødelæggelsen af den indiske befolkningsgrup-
pes ejendom, idet det bemærker, at Fijis indiske befolkning udgør 44% af Fijis befolkning på 800000;
5. opfordrer alle de parter, der er involveret i den forfatningsmæssige og politiske krise, til at garantere
sikkerheden og menneskerettighederne for den civile befolkning, navnlig for Fijis etnisk indiske befolkning
og Fijis indfødte befolkning, som nægter at støtte kuppet og opfordrer til, at alle parter på Salomonøerne
respekterer enhver amnesti eller våbenhvile, der vedtages,
6. ser med glæde initiativet fra Fijis nationale kvinderåd og navnlig dets opfordring til enhed og til en
fredelig løsning af krisen;
7. bemærker, at militæret på Fiji har udpeget en midlertidig, civil regering og udtrykker bekymring ved-
rørende en sådan ordnings forfatningsmæssige og demokratiske status;
8. opfordrer den midlertidige, civile regering og Fijis nye premierminister Laisenia Qarase til at arbejde
på, at Fiji vender tilbage til fuldt demokrati, samt på at afslutte den nuværende krise, som lammer Fijis
økonomi, sænker sukkerproduktionen og dramatisk bremser virksomheden i turistsektoren og gør tusinder
arbejdsløse efter handelsboykottene for nylig;
9. opfordrer Kommissionen til at påbegynde relevante procedurer med henblik på at indstille udvik-
lingssamarbejdet med Fiji, hvis landet ikke vender tilbage til demokrati inden for en fastsat tidsfrist, selv
efter løsladelsen af gidslerne;
10. fordømmer kraftigt Malaita Eagle-styrkernes kupforsøg på Salomonøerne og den nylige optrapning
af voldshandlingerne;
11. støtter alle bestræbelser, herunder de der gøres af Mannasseh Sogavare, den nye premierminister på
Salomonøerne, på at skabe national enhed og forsoning;
12. fordømmer kraftigt de etniske spændinger og ødelæggelsen af ejendom på Salomonøerne og opfor-
drer til en hurtig genoprettelse af lov og orden;
13. opfordrer Kommissionen til nøje at følge udviklingen mod demokrati på Salomonøerne navnlig
med henblik på EU-midlernes centrale rolle (de beløb sig til 60 mio. euro sidste år) på Salomonøerne, og
advarer om, at EU-støtten eventuelt vil blive indstillet, hvis der ikke hurtigt sker en tilbagevenden til demo-
krati, fred og stabilitet;
14. opfordrer alle parter i begge lande til at overholde og respektere demokratiske normer og forfat-
ningsmæssige procedurer;
15. opfordrer Kommissionen til nøje at følge udviklingen ikke kun på Fiji og Salomonøerne, men i hele
det sydlige stillehavsområde på baggrund af stigningen af de religiøse og etniske spændinger i området:
16. pålægger sin formand at sende denne beslutning til Rådet, Kommissionen, medlemsstaternes og
ansøgerstaternes regeringer og parlamenter og til de forfatningsmæssige myndigheder både på Fiji og på
Salomonøerne.24.4.2001 DA C 121/399 De Europæiske Fællesskabers Tidende
Torsdag, den 6. juli 2000